Document ID: 31987R0727

KOMISSION ASETUS (ETY) N:o 727/87,
annettu 13 päivänä maaliskuuta 1987,
julkisesti varastoidun rasvattoman maitojauheen erityismyynnistä vientiä varten
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 231/87(2), ja erityisesti sen 7 artiklan 5 kohdan,
sekä katsoo, että
rasvattoman maitojauheen julkista varastointia koskevista yleisistä säännöistä 20 päivänä heinäkuuta 1968 annetussa neuvoston asetuksessa (ETY) N:o 1014/68(3), sellaisena kuin se on viimeksi muutettuna asetuksella (ETY) N:o 1272/79(4), vahvistetaan interventioelinten hallussaan pitämän rasvattoman maitojauheen uudelleen markkinoille saattamisen edellytykset; ottaen huomioon nykyinen markkinatilanne ja julkisten varastojen taso olisi suotavaa säätää mahdollisuudesta myydä interventiovarastoissa vähintään kuusi kuukautta hallussa pidettyä rasvatonta maitojauhetta vientiä varten,
on osoittautunut suotavaksi saattaa julkisesti varastoitu rasvaton maitojauhe ostajien saataville alennettuun hintaan; olisi säädettävä tietyistä toimenpiteistä sen välttämiseksi, että tämän asetuksen nojalla myytyä jauhetta ei voida laskea vapaaseen liikkeeseen yhteisössä, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 804/68 7 artiklan 1 kohdan mukaisesti ostettu ja sopimuksen allekirjoittamispäivänä vähintään kuuden kuukauden ikäinen rasvaton maitojauhe myydään tässä asetuksessa säädetyin edellytyksin.
Jos sopimus on tehty eikä rasvatonta maitojauhetta ole saatavilla riittävässä määrin poikkeuksellisten olosuhteiden vuoksi, interventioelin voi kuitenkin myydä asetuksen (ETY) N:o 804/68 7 artiklan 1 kohdan mukaisesti ostettua ja 4 artiklan 2 kohdassa tarkoitettuna varastosta vientipäivänä vähintään kuuden kuukauden ikäistä rasvatonta maitojauhetta.
2. Tämän asetuksen nojalla myyty rasvaton maitojauhe viedään sellaisenaan tai uudelleenpakattuna.
2 artikla
1. Rasvaton maitojauhe myydään vapaasti varastosta interventioelimen myyntisopimuksen tekopäivänä soveltamaan ostohintaan, alennettuna kolmella ECUlla 100 kilogrammaa kohden.
2. Rasvaton maitojauhe myydään vähintään 100 tonnin erinä. Ostaja antaa kyseiselle interventioelimelle viimeistään sopimuksen tekohetkellä vakuuden, jonka tarkoituksena on varmistaa:
- varastosta vietyjen määrien hinnan maksua koskevan ensisijaisen vaatimuksen täyttäminen 4 artiklan 3 tai 4 kohdassa vahvistetussa määräajassa,
- rasvattoman maitojauheen varastosta vientiä koskevan toissijaisen vaatimuksen täyttäminen 4 artiklan 2 kohdassa vahvistetussa määräajassa.
Vakuuden määrä on 1 kohdassa tarkoitettu hinta korotettuna kolmella ECUlla 100 kilogrammaa kohden.
3 artikla
1. Interventioelin päivittää ja antaa pyynnöstä luettelon varastoista, joihin myytäväksi saatettu rasvaton maitojauhe on varastoitu sekä saatavilla olevista määristä.
2. Interventioelin toteuttaa tarvittavat toimenpiteet, jotta asianomaiset voivat tutkia omalla kustannuksellaan ennen ostosopimuksen tekemistä myytäväksi saatetusta rasvattomasta maitojauheesta otettuja näytteitä.
3. Ostaja luopuu kaikista valitusoikeuksista myydyn rasvattoman maitojauheen laadun ja ominaisuuksien osalta.
4 artikla
1. Ennen rasvattoman maitojauheen varastosta vientiä 2 kohdassa säädetyn määräajan kuluessa ostaja antaa kyseiselle interventioelimelle kustakin noutamastaan määrästä vakuuden, joka on 20 ECUa 100 kilogrammaa kohden ja jonka tarkoituksena on varmistaa vientiä koskeva ensisijainen vaatimus.
2. Ostaja vie varastosta tälle myydyn rasvattoman maitojauheen yhdeksän kuukauden määräajan kuluessa sopimuksen allekirjoittamispäivästä. Tämä varastosta vienti voidaan jakaa osiin, joista kunkin on oltava vähintään 15 tonnia.
3. Ostaja maksaa interventioelimelle kolmen kuukauden määräajan kuluessa laskettuna varastosta vientipäivästä kustakin noutamastaan määrästä 2 artiklan 1 kohdassa tarkoitetun ostohinnan.
4. Jos rasvatonta maitojauhetta ei viedä varastosta 2 kohdassa säädetyn määräajan kuluessa, komission asetuksen (ETY) N:o 2220/85(5) 24 artiklan 1 kohdassa säädetyn seuraamuksen lisäksi:
- ostajan on maksettava interventioelimelle kuukauden määräajan kuluessa laskettuna edellä tarkoitetun määräajan päättymisestä 2 artiklan 1 kohdassa tarkoitettu ostohinta,
- myynti raukeaa niiden määrien osalta, joita ei ole viety varastosta eikä maksettu 30 päivänä saman määräajan päättymisestä.
Jos ostaja ei ole suorittanut 3 kohdassa tai tämän kohdan ensimmäisessä luetelmakohdassa tarkoitettua maksua säädetyssä määräajassa, 2 artiklan 2 kohdassa tarkoitettu vakuus menetetään kyseisten määrien osalta.
5 artikla
Tullitoimipaikka hyväksyy rasvattoman maitojauheen vienti-ilmoituksen kuukauden määräajan kuluessa maitojauheen varastosta vientipäivästä.
6 artikla
Interventioelin toimittaa rasvattoman maitojauheen pakkauksissa, joissa on oltava seuraava maininta selvästi näkyvin kirjaimin viejämaan kielellä tai kielillä:
"Asetuksen (ETY) N:o 727/87 nojalla vietyä rasvatonta maitojauhetta".
7 artikla
Tässä asetuksessa sovellettava muuntokurssi on myyntisopimuksen tekopäivänä voimassa oleva edustava kurssi.
8 artikla
Lisätään komission asetuksen (ETY) N:o 1687/76(6) liitteen I osaan kohta sekä siihen liittyvä alaviite seuraavasti:
"Rasvattoman maitojauheen kiinteään hintaan vientiin myynnistä 13 päivänä maaliskuuta 1987 annettu komission asetus (ETY) N:o 727/87(*)
(*) EYVL N:o L 71, 14.3.1987, s. 11".
9 artikla
Sovelletaan asetusta (ETY) N:o 2220/85 ja asetusta (ETY) N:o 1687/76, jollei tämän asetuksen säännöksistä muuta johdu.
10 artikla
Jäsenvaltioiden on annettava komissiolle tiedoksi viimeistään kunkin viikon tiistaina edellisen viikon osalta rasvattoman maitojauheen määrät:
- joista on tehty myyntisopimus,
- jotka on viety varastosta.
11 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1987.

Labels: 3
17